rejauldu/bengali-wikipedia huggingface dataset:
আনাম জাকারিয়া (    ) কানাডা-ভিত্তিক একজন পাকিস্তানি লেখক, মৌখিক ইতিহাসবিদ এবং শিক্ষাবিদ। তিনি পুরস্কারপ্রাপ্ত গ্রন্থ দ্য ফুটপ্রিন্টস অব পার্টিশন: ন্যারেটিভস অব ফোর জেনারেশন্স অব পাকিস্তানিস অ্যান্ড ইন্ডিয়ানস (২০১৫) এবং ১৯৭১: এ পিপলস হিস্ট্রি ফ্রম বাংলাদেশ, পাকিস্তান অ্যান্ড ইন্ডিয়া (২০১৯)-এর লেখক।  জীবনী আনাম জাকারিয়া ম্যাকগিল বিশ্ববিদ্যালয় থেকে ইন্টারন্যাশনাল ডেভেলপমেন্ট বিষয়ে স্নাতক ডিগ্রি এবং টরন্টো বিশ্ববিদ্যালয় থেকে নৃবিজ্ঞানে স্নাতকোত্তর ডিগ্রি অর্জন করেছেন।  আনাম উন্নয়ন খাতে বারো বছরের কর্মজীবনের অভিজ্ঞতা অর্জন করেছেন। ২০১০ সাল থেকে তিনি পাকিস্তানে উন্নয়ন ও গবেষণা কাজে যুক্ত রয়েছেন।  তিনি পূর্বে সিটিজেনস আর্কাইভ অব পাকিস্তানের পরিচালক হিসেবে কাজ করেছেন। সেখানে তিনি পাকিস্তানের বিভাজন প্রজন্মের সাক্ষাৎকার গ্রহণ করেন এবং ২০১০ থেকে ২০১৩ সাল পর্যন্ত “এক্সচেঞ্জ-ফর-চেঞ্জ” প্রোগ্রামের নেতৃত্বদানকারী দলের অংশ ছিলেন। এই প্রোগ্রামের উদ্দেশ্য ছিল পাকিস্তান ও ভারতের শিক্ষার্থীদের মধ্যে শান্তি স্থাপন করা। আনম অ্যাসোসিয়েশন ফর দ্য ডেভেলপমেন্ট অব পাকিস্তানে শিক্ষা ও জ্বালানি খাতেও কাজ করেছেন। তিনি ইসলামাবাদের হেডস্টার্ট স্কুলেও শিক্ষকতা করেছেন।  আনম একজন ফ্রিল্যান্স সাংবাদিক এবং সিবিসি, টরোন্টো স্টার, Scroll, আল-জাজিরা, দ্য নিউ ইয়র্ক টাইমস, ডন, The Hill Times এবং দ্য ওয়ায়ার-এ প্রবন্ধ লিখেছেন।  আনম দক্ষিণ এশিয়ার ইতিহাস ও সংঘাত নিয়ে বই লিখেছেন। দ্য ফুটপ্রিন্টস অব পার্টিশন: ন্যারেটিভস অব ফোর জেনারেশন্স অব পাকিস্তানিস অ্যান্ড ইন্ডিয়ানস (২০১৫) ছিল তাঁর প্রথম বই। এরপর তিনি প্রকাশ করেন বিটুইন দ্য গ্রেট ডিভাইড: এ জার্নি ইনটু পাকিস্তান-অ্যাডমিনিস্টার্ড কাশ্মীর (২০১৮) এবং ১৯৭১: এ পিপলস হিস্ট্রি ফ্রম বাংলাদেশ, পাকিস্তান অ্যান্ড ইন্ডিয়া (২০১৯)। তাঁর তৃতীয় বইয়ের জন্য তিনি নিজস্ব গবেষণা ব্যবহার করেছেন, যার মধ্যে সাক্ষাৎকার ও জাদুঘর ভ্রমণ অন্তর্ভুক্ত ছিল।  ২০১৬ থেকে ২০২২ সাল পর্যন্ত তিনি কেপি গভর্নমেন্ট ইনোভেশন ফেলোশিপ প্রোগ্রামের প্রধান (হেড অব ফেলোশিপস) ছিলেন, যা Code for Pakistan-এর অধীনে পরিচালিত হয়। বর্তমানে তিনি সেখানে ভাইস প্রেসিডেন্ট – ফেলোশিপস হিসেবে দায়িত্ব পালন করছেন। এই প্রোগ্রামটি কেপি সরকার, বিশ্ব ব্যাংক গোষ্ঠী এবং Code for Pakistan-এর মধ্যে একটি অংশীদারিত্ব।  কানাডায় আনম নবাগত ও শরণার্থীদের সহায়তায় সেটেলমেন্ট সেক্টরে কাজ করেছেন এবং বর্তমানে অন্তর্ভুক্তিমূলক নগর গঠনের লক্ষ্যে কাজ করছেন।Anam Zakaria: https://www.anamzakaria.com/about/ তিনি Qissa নামের এক অভিবাসী গল্প বলার প্ল্যাটফর্মের সহ-প্রতিষ্ঠাতাও।Qissa: https://www.qissa.org  তিনি পাকিস্তানি লেখক হারুন খালিদ-এর সাথে বিবাহিত।  পুরস্কার   বিজয়ী: ২০১৭ কারাচি সাহিত্য উৎসব জার্মান শান্তি পুরস্কার, তাঁর গ্রন্থ দ্য ফুটপ্রিন্টস অব পার্টিশন-এর জন্য। গ্রন্থ   The Footprints of Partition: Narratives of Four Generations of Pakistanis and Indians (2015)  Between the Great Divide: A Journey into Pakistan-Administered Kashmir (2018)  1971: A People's History from Bangladesh, Pakistan and India (2019)  তথ্যসূত্র   বিষয়শ্রেণী:Articles containing Urdu-language text বিষয়শ্রেণী:নৃবিজ্ঞানী বিষয়শ্রেণী:ইতিহাসবিদ বিষয়শ্রেণী:শিক্ষাবিদ
উক্ত ব্যবহারকারী, একের অধিক একাউন্ট ব্যবহার করে ইংরেজি ও বাংলা উইকিপিডিয়ায় নিজের নামে নিবন্ধ তৈরি করার চেষ্ঠা করেছেন (>আলাপ:অনির্বাণ সেনগুপ্ত)। ইংরেজি উইকিপিডিয়ায় সকপপেট্রির জন্য ইতোমধ্যেই তার ৩০টিরও বেশি একাউন্ট ব্লক করা হয়েছে >(:en:Category:Wikipedia sockpuppets of Surjendranil)।  অতি সম্প্রতি তিনি ব্যবহারকারী:Dil Ki Nazar Se Khoobsurat একাউন্টটি ব্যবহার শুরু করেছেন (ইউজার পেইজের লেখা অনির্বাণ সেনগুপ্ত একজন ভারতীয় গায়ক । তার রবীন্দ্র সঙ্গীতেও খ্যাতি রয়েছে।), যা অন্য একাউন্টগুলোর সাথে মিলে যায়। বাংলা উইকিতে তার ব্যবহার করা একাউন্টগুলো হল, ব্যবহারকারী:Aneerbaan, ব্যবহারকারী:R J Ashash, ব্যবহারকারী:Absg426344, ব্যবহারকারী:Tabu Mone Rekho ও ব্যবহারকারী:Dil Ki Nazar Se Khoobsurat। উক্ত ব্যবহারকারীর আরো কোন একাউন্ট পাওয়া গেলে যেকোন প্রশাসককে অবহিত করুন। ধন্যবাদ। -- যুদ্ধমন্ত্রী আলাপ ০৯:০২, ১৬ মার্চ ২০১৪ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০১৪
ব্যবহার   This template performs addition. For example, if you want to add 2 and 3, use this: {{Sum|2|3}}, which creates . It handles positive and negative integers, decimals, and fractions to thirteen decimal points: {{sum|-3|1}} produces:  {{sum|1|0.5}} produces:  {{sum|1|2/3}} produces:  It also handles some symbols such as "pi" (): {{sum|pi|0}} produces  More than two parameters may be employed: {{sum|1|1|1}} produces   আরও দেখুন   বিষয়শ্রেণী:গাণিতিক ফাংশন টেমপ্লেট  }}
thumb|280px|মহাকাশ থেকে দেখা ফেনি দ্বীপপুঞ্জ। আম্বিটল (বৃহত্তর) এবং বাবেস (ক্ষুদ্রতর)। thumb|300px|ফেনি দ্বীপপুঞ্জের ভূমিরুপ মানচিত্র। ফেনি দ্বীপপুঞ্জ বা ফেনী দ্বীপপুঞ্জ হল পাপুয়া নিউ গিনির একাধিক দ্বীপের একটি সমষ্টি, যা নতুন আয়ারল্যান্ডের পূর্বে অবস্থিত। যার স্থানাঙ্ক হল । এটি বিসমার্ক দ্বীপপুঞ্জের একটি অংশ, যা আবার তাবার-লিহির-টাঙ্গা-ফেনি দ্বীপ শৃঙ্খলের অংশ। এই দ্বীপ সমষ্টির বৃহত্তম দ্বীপটি হল আম্বিটল দ্বীপ (৮৭ বর্গকিমি) এবং ক্ষুদ্রতর দ্বীপটি হল বাবেস দ্বীপ (২৩ বর্গকিমি)।  ফেনি দ্বীপপুঞ্জকে এছাড়া আনির দ্বীপপুঞ্জ নামেও ডাকা হয়, পুরাতন মানচিত্রে এটিকে সেন্ট জান, সেন্ট জন, উনারাম, ওনারাম বা বোর্নান্দ দ্বীপপুঞ্জ ইত্যাদি নামে লেখা হত।  দ্বীপপুঞ্জটি ১৬১৬ সালের জুনে ওলন্দাজ নাবিক জ্যাকব লে মাইরে এবং উইলেম কর্নেলিজ চৌটেন কর্তৃক আবিষ্কৃত হয়। ১৮৮৫ থেকে ১৮৯৯ সাল পর্যন্ত ফেনী দ্বীপপুঞ্জটি তথাকথিত "জার্মান সংরক্ষিত এলাকা"র অংশ ছিল এবং ১৮৯৯ থেকে ১৯১৪ সাল পর্যন্ত জার্মান-নতুন গিনি উপনিবেশের অংশ ছিল। ১৯১৪ সালে, অস্ট্রেলীয় সৈন্যরা দ্বীপটি নিজেদের আয়ত্তে নেয় এবং প্রথম বিশ্বযুদ্ধের পর, লীগ অফ নেশনস অফ অস্ট্রেলিয়া কর্তৃক এটি পরিচালিত হত। ১৯৭৫ সালে, দ্বীপপুঞ্জটি স্বাধীন পাপুয়া নিউ গিনি রাষ্ট্রের অংশ হয়।  দ্বীপপুঞ্জটি পাহাড়ি যা পাথুর এবং ঘন বন দ্বারা ঘেরা। দ্বীপপুঞ্জে সর্বশেষ বড় ধরনের আগ্নেয়গিরির অগ্ন্যুৎপাত ঘটেছিল ২৩০০ বছর আগে, তবে দ্বীপপুঞ্জটিতে এখনো শক্তিশালী আগ্নেয়গিরির কার্যকলাপ আছে, বিশেষ করে আম্বিটলে।  দুই দ্বীপে মোট ১,৫০০ থেকে ২,০০০ জন মানুষের বাস করে।  তথ্যসূত্র  বহিঃসংযোগ  oceandots.com-এ ফেনি দ্বীপপুঞ্জ  বিষয়শ্রেণী:পাপুয়া নিউ গিনির দ্বীপ বিষয়শ্রেণী:নতুন আয়ারল্যান্ড প্রদেশ
thumb|মার্টিন লুথার ক্যাথেড্রাল গোঁসাইগাঁও (; ) অসমের কোকড়াঝাড় জেলায় অবস্থিত একটি নগর। ভৌগোলিক বিবরণ গোঁসাইগাঁওয়ের স্থানাঙ্ক হচ্ছে .Falling Rain Genomics, Inc - Gossaigaon। সাগরপৃষ্ঠ থেকে এর উচ্চতা ৫০মিটার (১৬৪ফুট)। জনসংখ্যা ২০১১ সনের জনগননা অনুযায়ী গোঁসাইগাঁওয়ের জনসংখ্যা ১৩,২৬৭ জন। যার ৫৩% পুরুষ ও ৪৭% মহিলা। মোট জনসংখ্যার ১৩% ছয় বছরের অনুর্ধর। গোঁসাইগাঁওয়ের গড় সাক্ষরতার হার ৭৬%। পুরুষ ও মহিলার সাক্ষরতার হার ক্রমে ৮২% ও ৬৮%।  যাতায়ত গোঁসাইগাঁও রেলপথ ও ভারতীয় জাতীয় দ্বারা ভারতের বিভিন্ন প্রান্তের সহিত সংযুক্ত।  শিক্ষা প্রতিষ্ঠান গোঁসাইগাঁও উচ্চ মাধ্যমিক বিদ্যালয় গোঁসাইগাঁও মহাবিদ্যালয় রাজনীতি গোঁসাইগাঁও কোকরাঝাড় লোকসভা সমষ্টির অন্তর্ভুক্ত । তথ্যসূত্র
আলাইয়ারপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।   আয়তন  আলাইয়ারপুর ইউনিয়নের আয়তন ১৫.৮০ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী আলাইয়ারপুর ইউনিয়নের জনসংখ্যা ৩৩,৭৯১ জন।   অবস্থান ও সীমানা  বেগমগঞ্জ উপজেলার পশ্চিমাংশে আলাইয়ারপুর ইউনিয়নের অবস্থান। এ ইউনিয়নের উত্তরে আমানউল্যাপুর ইউনিয়ন, পূর্বে জিরতলী ইউনিয়ন, দক্ষিণে ছয়ানী ইউনিয়ন এবং পশ্চিমে লক্ষ্মীপুর জেলার লক্ষ্মীপুর সদর উপজেলার চর শাহী ইউনিয়ন ও চন্দ্রগঞ্জ ইউনিয়ন অবস্থিত।   প্রশাসনিক কাঠামো  আলাইয়ারপুর ইউনিয়ন বেগমগঞ্জ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ। এ ইউনিয়নের গ্রামগুলো হলো:  আলাইয়ারপুর  আমানউল্যাপুর  আপ্তারামপুর  বাহাদুরপুর  বালুচরা  বড় নেওয়াজপুর  ভবভদ্রী  চৌপল্লী  দেবীধীতপুর  ধীতপুর  দোয়ালিয়া  একাব্বরপুর  এনায়েত নগর  হরিবল্লভপুর  জগদীশপুর  কোরেশপুর  ছোট কালিকাপুর  ছোট সোনাইমুড়ী  মোশাকপুর  দক্ষিণ অভিরামপুর  হীরাপুর  দক্ষিণ কুতুবপুর  মিয়াপুর  সুজায়েতপুর  সুলতানপুর   শিক্ষা ব্যবস্থা  ২০১১ সালের আদমশুমারি অনুযায়ী আলাইয়ারপুর ইউনিয়নের স্বাক্ষরতার হার ৫৭.৬%। এ ইউনিয়নে ২টি মাধ্যমিক বিদ্যালয়, ৩টি মাদরাসা এবং ১২টি সরকারি প্রাথমিক বিদ্যালয় রয়েছে।   শিক্ষা প্রতিষ্ঠান   <p align="center">মাধ্যমিক বিদ্যালয়  বালুচরা ইব্রাহিম মিঞা উচ্চ বিদ্যালয়  বি. এস. মেমোরিয়াল একাডেমী  <p align="center">প্রাথমিক বিদ্যালয়  দক্ষিণ মিয়াপুর রেজিস্টার্ড বেসরকারি প্রাথমিক বিদ্যালয়  হীরাপুর সরকারি প্রাথমিক বিদ্যালয়  সুলতানপুর সরকারি প্রাথমিক বিদ্যালয়  দক্ষিণ অভিরামপুর সরকারি প্রাথমিক বিদ্যালয়  জগদীশপুর সরকারি প্রাথমিক বিদ্যালয়  হরিবল্লভপুর সরকারি প্রাথমিক বিদ্যালয়  ধীতপুর জনকল্যাণ সরকারি প্রাথমিক বিদ্যালয়  মিয়াপুর সরকারি প্রাথমিক বিদ্যালয়  আলাইয়ারপুর সরকারি প্রাথমিক বিদ্যালয়  একাব্বরপুর সরকারি প্রাথমিক বিদ্যালয়  বালুচরা সরকারি প্রাথমিক বিদ্যালয়  ধীতপুর সরকারি প্রাথমিক বিদ্যালয়  দোয়ালিয়া বাজার রেজিস্টার্ড বেসরকারি প্রাথমিক বিদ্যালয়  বালুচরা সমাজকল্যাণ সরকারি প্রাথমিক বিদ্যালয়   যোগাযোগ ব্যবস্থা  বেগমগঞ্জ উপজেলা থেকে সিএনজি, অটোরিকশা যোগে সহজেই আলাইয়ারপুর ইউনিয়ন কমপ্লেক্সে আসা যায়।   হাট-বাজার  <p align="center">হাট-বাজারের তালিকা  সুলতানপুর বাজার  আলাইয়ারপুর বাজার  চন্দ্রগঞ্জ পূর্ববাজার   দর্শনীয় স্থান   ডাক্তার বাড়ি দরজা জামে মসজিদ   ভবভদ্রী চৌকিদার বাড়ি জামে মসজিদ  হানিফ টিটুর এলাকা হায়দার বাড়ি দরজা  ১নং ওয়ার্ড তালতলা  বালুচড়া   জনপ্রতিনিধি  <p align="center">বর্তমান পরিষদ  নামপদবিনির্বাচিত এলাকামোঃ গিয়াস উদ্দিনচেয়ারম্যানকামরুল ইসলাম কমলসাধারণ সদস্য০১নং ওয়ার্ডমোঃ সাইফুল ইসলামসাধারণ সদস্য ০২নং ওয়ার্ডমোফাচ্ছের হোসেন মুসুসাধারণ সদস্য০৩নং ওয়ার্ডমোঃ ইয়াছিন আরাফাতসাধারণ সদস্য০৪নং ওয়ার্ডআবদুল কাদেরসাধারণ সদস্য০৫নং ওয়ার্ডআবদুল কাদেরসাধারণ সদস্য০৬নং ওয়ার্ডমোঃ ইকবাল হোসেনসাধারণ সদস্য০৭নং ওয়ার্ডমোঃ মোরশেদ আলমসাধারণ সদস্য০৮নং ওয়ার্ডওসমান গনিসাধারণ সদস্য০৯নং ওয়ার্ডশিল্পী আক্তারসংরক্ষিত মহিলা সদস্য০১, ০২ ও ০৩নং ওয়ার্ডফাতেমা বেগমসংরক্ষিত মহিলা সদস্য০৪, ০৫ ও ০৬নং ওয়ার্ডমনোয়ারা বেগমসংরক্ষিত মহিলা সদস্য০৬, ০৭ ও ০৯নং ওয়ার্ড   আরও দেখুন   বেগমগঞ্জ উপজেলা  বেগমগঞ্জ থানা  নোয়াখালী জেলা   তথ্যসূত্র    বহিঃসংযোগ   বিষয়শ্রেণী:বেগমগঞ্জ উপজেলার ইউনিয়ন
স্যাভলন হলো ব্যক্তিগত যত্নের জন্য অ্যান্টিব্যাক্টেরিয়াল ব্র্যান্ড পণ্য। যার সক্রিয় উপাদানের মধ্যে আছে সেট্রিমাইড এবং ক্লোরহেক্সিডিন গ্লুকোনেট। Savlon in medicines.org.uk. সাধারণত এটি ক্রিম হিসাবে বিক্রি হয়, এছাড়াও এটি এন্টিসেপটিক স্প্রে, স্টিকিং প্লাস্টার এবং অন্যান্য এন্টিসেপটিক পণ্যেও অন্তর্ভুক্ত রয়েছে।   ইতিহাস  পণ্যের নামটি সেভার্ন ইস্টুয়ারি নদী তীরবর্তী যুক্তরাজ্যের ব্রিস্টলের কাছে অ্যাভনমাউথের এভলন ওয়ার্কসের মূল আইসিআই উৎপাদন এলাকার নাম থেকে প্রাপ্ত।  বিভিন্ন উৎপাদন ও লাইসেন্স চুক্তি সহ স্যাভলন বিক্রি হয় অনেক দেশে।  ২২ মে, ১৯৯২-এ জনসন এবং জনসন ঘোষণা করেছিলেন যে, তারা আইসিআই থেকে স্যাভলন ওটিসি ব্র্যান্ডগুলি অর্জন করেছে, এবং তারা সাব-সাহারান আফ্রিকা জুড়ে স্যাভলন পণ্যগুলি উৎপাদন ও বিতরণ করে। ভারতে আইটিসি -এর স্যাভলনকে অর্জন করেছিল পাশাপশি জনসন ও জনসনের শাওয়ার টু শাওয়ার ব্র্যান্ডও। ITC acquires Shower To Shower, Savlon brands from J&J in India, in The Times of India, 14 Feb 2015.  এছাড়াও ১৯৯২ সালে বাংলাদেশে, আইসিআই তার অধিকার আইসিআই বাংলাদেশ ম্যানুফ্যাকচারার্স লিমিটেডের কাছে বিক্রি করে, যা বর্তমানে এসিআই লিমিটেড নামে পরিচিত   যুক্তরাজ্যে, থর্টন এবং রস জুন ২০১৮ সালে গ্ল্যাক্সো স্মিথক্লাইন কনজিউমার প্রোডাক্ট থেকে স্যাভলন ব্র্যান্ডটি অর্জন করে।   থাম্ব|308x308px| তরল স্যাভলন এন্টিসেপটিক ২৫০ মিলি বোতল |alt=   প্রস্তুতি  স্যাভলন পণ্যের সক্রিয় উপাদান হ'ল দুটি এন্টিসেপটিক্স, সেট্রিমাইড এবং ক্লোরহেক্সিডিন গ্লুকোনেট।  এই এজেন্টগুলি প্রথম ইম্পেরিয়াল কেমিক্যাল ইন্ডাস্ট্রিজ (আইসিআই) আবিষ্কার করেছিল এবং বিকাশ করেছিল।   স্যাভলন সাধারণত একটি এন্টিসেপটিক তরল হিসাবে বিক্রি হয়। এটি ছোট কাটা-ছেঁড়া, ফোসকা এবং ছোটখাটো পোড়া সহ ত্বকের ক্ষততে সংক্রমণ রোধ এবং প্রাথমিক চিকিৎসার কিটে এটি ব্যবহৃত হয়। স্যাভলন পরিসীমায় বিক্রি হওয়া অন্যান্য দ্রব্যের মধ্যে স্বাস্থ্যকর সাবান, অ্যান্টিসেপটিক ক্রিম এবং নিরাময় জেল অন্তর্ভুক্ত রয়েছে। স্যাভলনের তরল এন্টিসেপটিক বিভিন্ন আকারের রয়েছে যেমনঃ ৭৫ মিলি, ১২৫ মিলি, ২৫০ মিলি, ৫০০ মিলি, ৭৫০ মিলি এবং ২ লিটার।   তথ্যসূত্র   বিষয়শ্রেণী:সাবানের মার্কা বিষয়শ্রেণী:পচন নিবারক বিষয়শ্রেণী:আইটিসি লিমিটেড
চিকনায়কনহাল্লি () ভারতের কর্ণাটক রাজ্যের তুমকুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮০৪ মিটার (২৬৩৭ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে চিকনয়াকানহাল্লি শহরের জনসংখ্যা হল ২২,৩৬০ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে চিকনয়াকানহাল্লি এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
<span class="plainlinks">শুরু করছি আল্লাহর নামে, যিনি পরম করুণাময় ও অসীম দয়ালু {{cquote|বলো -- হে গ্রন্থপ্রাপ্ত লোকেরা, আমাদের মধ্যে ও তোমাদের মধ্যে পরস্পর সমঝোতার মাঝে এসো, যেন আমরা আল্লাহ্ ছাড়া আর কারো দাসত্ব করবো না, আর তাঁর সাথে অন্য কিছুকে অংশীদার করবো না, আর আমরা কেউ আল্লাহ্ ছাড়া অন্য কাউকে প্রভু বলে গ্রহণ করবো না।’’ কিন্তু তারা যদি ফিরে যায় তবে বলো -- সাক্ষী থাকো, আমরা আত্মসমর্পণকারী (মুসলিম)।’’ সূরা আল-ইমরান ৬৪}} ...সংগ্রহশালা/মনোনয়ন
সুনু লক্ষ্মী একজন ভারতীয় অভিনেত্রী যিনি মূলত তামিল এবং মালায়ালাম চলচ্চিত্র জগতে অভিনয়ের জন্য পরিচিত।    অভিনয় জীবন  সুনু লক্ষ্মী ২০০৬ সালে বিজু চন্দ্রন পরিচালিত শকুনাম নামক একটি টেলিফিল্মের মাধ্যমে তার অভিনয় জীবন শুরু করেন, যা দূরদর্শনে সম্প্রচারিত হয়েছিল।  তার অভিনীত প্রথম পূর্ন দৈর্ঘ্যের চলচ্চিত্র প্রকল্প ছিল রথীনাকুমার পরিচালিত সেনগাথু ভূমিলে ।  তার পরবর্তী উল্লেখযোগ্য অভিনয় প্রকল্পগুলি ছিল শিবা শানমুগান পরিচালিত এপ্পোথুম ভেন্দ্রান, এস এ চন্দ্রশেখর পরিচালিত ট্যুরিং টকিজ ইত্যাদি। সুনু মালয়ালম চলচ্চিত্র স্নেহামুল্লোরাল কুদেউল্লাপোল -তে অভিনয় কুরেছিলেন যার পরিচালনার দায়িত্বে ছিলেন রিজু নায়ার। সুন আরাম ছবিতে অভিনয় করেছিলেন।  আসিফ আলীর সাথে তইনি মালায়ালাম সংগীত অ্যালবাম আজহাকোঠা ময়না -তে কাজ করেছিলেন যা খুবই বিখ্যাত ছিল।   ব্যক্তিগত জীবন  সুনু লক্ষ্মী সেভেন্থ-ডে অ্যাডভেন্টিস্টদের দ্বারা পরিচালিত একটি স্কুলে পড়াশোনা করেছিলেন। তিনি আন্নামালাই বিশ্ববিদ্যালয় থেকে তার স্নাতক ডিগ্রি সম্পন্ন করেছেন।[ তথ্যসূত্র প্রয়োজন ]   চলচ্চিত্র তালিকা  বছর চলচ্চিত্র ভূমিকা মন্তব্য ২০০৯ সিরিথাল রাসিপেন দিব্যা ২০১২ সেঙ্গাথু ভূমিইলে জয়কোডি ২০১৪ এপোথাম ভেন্দ্রান সোফিয়া ২০১৪ স্নেহামুলোরাল কুদেয়ুল্লাপ্পোল জানকী মালায়ালাম চলচ্চিত্র ২০১৫ টকিজ ভ্রমণ পুনকোডি ২০১৭ আরাম সুমতি ২০১৮ সাভি ২০১৮ ধারাভি শিবানী ২০১৯ ৫০ রুভা ২০২১ সাঙ্গাথালাইভান ২০২৩ ইথু কাঠাইয়াল্লা নিজাম   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কোচির অভিনেত্রী বিষয়শ্রেণী:জীবিত ব্যক্তি
ছবি ও গান হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ।বাংলা সাহিত্যের ইতিবৃত্ত, ড. দুুুলাল চক্রবর্তী, জুুলাই - ২০০৭, বাণী বিতান। এটি ১৮৮৪ সালে প্রকাশিত হয়। এটি রবীন্দ্রনাথের কাব্য রচনার "উন্মেষ পর্ব"-এর অন্তর্গত। মানবজীবনের হাসিকান্নার কাহিনী এই গ্রন্থের প্রধান উপজীব্য বিষয়।   তথ্যসূত্র    বহিঃসংযোগ     rabindra-rachanabali.nltr.org  বিষয়শ্রেণী:১৮৮৪-এর বই বিষয়শ্রেণী:কাব্য বিষয়শ্রেণী:রবীন্দ্রনাথ ঠাকুরের কাব্যগ্রন্থ
চট্টগ্রাম জেলা সুইমিংপুল ২০১৯ সালে চালু হওয়া বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি চট্টগ্রামের কাজির দেউড়ীতে এম এ আজিজ স্টেডিয়াম সংলগ্ন আউটার স্টেডিয়াম মাঠে দক্ষিণ পাশে অবস্থিত। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভুক্ত। এবং স্থানীয় চট্টগ্রাম জেলা ক্রীড়া সংস্থার তত্ত্বাবধায়নে পরিচালিত। এটি আন্তর্জাতিক মানের সুইমিংপুল। নিয়মিত বয়স ভিত্তিক সাঁতার প্রশিক্ষণ ছাড়াও এটি ঢাকার বাইরে বাংলাদেশ সুইমিং ফেডারেশনে প্রতিযোগিতা আয়োজনের গুরুত্বপূর্ণ ভেন্যু।   ইতিহাস  চট্টগ্রামে নগর কর্তৃপক্ষের নিজস্ব সুইমিংপুল থাকলে জাতীয় ক্রীড়া পরিষদের কোন সুইমিংপুল ছিল না। ২০১৭ সালের মার্চে আউটার স্টেডিয়ামের ৭০ হাজার ৩শ’৮০ বর্গফুট জায়গায় এম জামান বিল্ডার্স সুইমিংপুলের নির্মাণ শুরু করে। বাংলাদেশের অন্যান্য সরকারি সুইমিংপুলের মত রক্ষণাবেক্ষণের সুবিধার্থে স্টেডিয়ামের পাশে জায়গা নির্বাচন করা হয়। এস্থানে চট্টগ্রামের বিভিন্ন শহর ও আঞ্চলিক মেলা হতো। মেলা আয়োজনের স্থান সংকুচিত হওয়ায় সরকার পক্ষের রাজনৈতিক কর্মীদের বিরোধিতা ছিল।  ২০১৮ সালের নভেম্বরে কাজ শেষ হয়। ১১ কোটি ৬১ লক্ষ টাকা ব্যয়ে নির্মিত সুইমিংপুল ২০১৯ সালের ১০ সেপ্টেম্বর উদ্বোধন ও সর্বসাধারণের প্রশিক্ষণের জন্য উন্মুক্ত করা হয়। এটি নির্মাণের মাধ্যমে বাংলাদেশের সকল বিভাগীয় শহরের ক্রীড়া সুইমিংপুল নির্মাণ সম্পন্ন হয়। ২০১৯ সালের ১১ অক্টোবর শেখ রাসেলের নামে নামকরণের ঘোষণা আসে। করোনা মহামারির প্রকোপ কমার পর, এখানে বিভিন্ন প্রতিযোগিতার সংখ্যা বৃদ্ধি পাওয়ায় ইলেক্ট্রনিক স্কোরবোর্ড বসানোর পরিকল্পনা করা হয়।   কাঠামো  এটি খোলা আকাশের নিচে উন্মুক্ত ৮ লেন বিশিষ্ট সুইমিংপুল। দুই একর জায়গাজুড়ে নির্মিত মূল সাঁতারপুলের দৈর্ঘ্য ৫০ মিটার, ও প্রস্থ ২২ মিটার। পুলটির সর্বোচ্চ গভীরতা ১ দশমিক ৮ মিটার। সাঁতারপুলের আয়তন ১১০০ বর্গ মিটার, যা প্রায় প্রায় ২০ লাখ লিটার পানি ধারণ করতে পারে।  মূল সাঁতারপুল ছাড়াও সাঁতারু জন্য পরিবর্তন কক্ষ, বিশুদ্ধ পানির প্ল্যান্ট, গভীর নলকূপ, নিরবচ্ছিন্ন বিদ্যুৎ সংযোগের জন্য ২৫০ কেভির বিদ্যুৎ সাবস্টেশন এবং নিজস্ব পার্কিংয়ের ব্যবস্থা আছে। মূল সাঁতারপুলের দুই পাশের (পূর্ব ও পশ্চিমে) গ্যালারি ১৫০০ দর্শক ধারণ করতে পারে।   আয়োজন  চট্টগ্রাম জেলা সুইমিংপুলে প্রতি কার্যদিবসে ২১ জন প্রশিক্ষক কর্তৃক নারী ও পুরুষ সাঁতারুদের পৃথক প্রশিক্ষণ চলে। নিয়মিত ছাড়াও এখানে প্রতিবন্ধীরা সাঁতার শেখেন। এটি শিশু-কিশোরদের সাঁতার শেখানোর জন্য জনপ্রিয়। বাংলাদেশ সুইমিং ফেডারেশন এখানে বয়স ভিত্তিক সাঁতার প্রতিযোগিতা আয়োজন করেছে।   তথ্যসূত্র   বিষয়শ্রেণী:বাংলাদেশের সুইমিংপুল বিষয়শ্রেণী:চট্টগ্রামে ক্রীড়া বিষয়শ্রেণী:বাংলাদেশে ক্রীড়া বিষয়শ্রেণী:চট্টগ্রাম বিভাগের ভবন ও স্থাপনা বিষয়শ্রেণী:চট্টগ্রামের ক্রীড়া অনুষ্ঠানস্থল বিষয়শ্রেণী:চট্টগ্রামের সুইমিংপুল
কাজল রাঘবানী (জন্ম ২০ জুলাই ১৯৯০) ভোজপুরী সিনেমা অভিনেত্রী।  তিনি রেহাই, সবচেয়ে বড়া মুজরিম এর মতো অনেক ভোজপুরি চলচ্চিত্রে কাজ করেছেন যেমন পাটনা সে থেকে পাকিস্তান, ভোজপুরিয়া রাজা, মুকদ্দর, মেহেন্দী লাগাকে রাখনা এবং মেসেহরা বান্ধবান্ধক কে আয়ুঙ্গা ।  তিনি গুজরাত ইন্ডাস্ট্রির অন্তর্গত তবে বর্তমানে ভোজপুরি সিনেমায় অভিনয় করছেন।  তিনি দুবাইতে অনুষ্ঠিত আন্তর্জাতিক ভোজপুরি ফিল্ম অ্যাওয়ার্ডস (আইবিএফএ) -তে ভোজপুরি সেরা অভিনেত্রী পিপল চয়েস অ্যাওয়ার্ড পেয়েছিলেন ২০১৬ সালে।    পেশা  ভোজপুরী ইন্ডাস্ট্রিতে কাজলের আত্মপ্রকাশ ২০১১ সালে ভোজপুরী ছবি সুগনায় হয়েছিল। তিনি ভোজপুরি ইন্ডাস্ট্রির সব বড় অভিনেতার সাথে কাজ করেছেন। তিনি আশিক আওরা এবং পাটনা সে পাকিস্তানে খেশরি লাল যাদবের সাথে কাজ করেছিলেন; হুকুমাত ও ভোজপুরিয়া রাজা ছবিতে পবন সিংয়ের সাথে; মেহেদী লাগা কে রাখায় খেসারী লাল যাদবের সাথে, মাই সেহরা বাঁধ কে আওঙ্গা এবং দুলহান গঙ্গা পার কে এবং বৈরি কঙ্গনা ২ তে রবি কিশানের সাথে।   চলচ্চিত্রের তালিকা  + মূল  এখনও মুক্তি না পাওয়া চলচ্চিত্রগুলি বোঝায়   বছরসিনেমাভূমিকাসহ- অভিনেতা/অভিনেত্রীভাষাটীকা২০১৩RihaiAditya Ozhaভোজপুরি২০১৪Pratigya 2ভোজপুরি২০১৪Devra Bhail Deewanaভোজপুরি২০১৫Patna Se PakistanKomalভোজপুরি২০১৫HukumatPawan Singhভোজপুরি২০১৫Baj Gail DankaPawan Singhভোজপুরি২০১৬Bhojpuriya RajaPawan Singhভোজপুরি২০১৬Jaanemanভোজপুরি২০১৬InteqaamSwetaভোজপুরি২০১৬Aashik Aawaraভোজপুরি২০১৬Dabang Aashiqখেসারী লাল যাদব, Anjana Singhভোজপুরি২০১৬Lagi Tohse laganYash Kumar Mishraভোজপুরি২০১৭Jai Mehraru Jai SasurariRakesh Mishra, Manoj Tigerভোজপুরি২০১৭Tere Jaisa Yaar KahanPawan Singhভোজপুরি২০১৭Ham Hain Hindustaniখেসারী লাল যাদব, Awadhesh Mishraভোজপুরি২০১৭Sarkar RajSpecial Appearance In Song Lehab Chumma Ek Lakh MePawan Singh, অন্তরা বিশ্বাসভোজপুরি২০১৭Mehandi Laga Ke RakhnaKajalখেসারী লাল যাদব, Awadhesh Mishraভোজপুরি২০১৭Pyar Ke Rang HazaarBiraj Bhattaভোজপুরি২০১৭Mai Sehra Bandh Ke AaungaPoojaখেসারী লাল যাদব, Awadhesh Mishraভোজপুরি২০১৮MuqaddarHerselfখেসারী লাল যাদব, Ayaz Khanভোজপুরি২০১৮DeewanapanHerselfখেসারী লাল যাদব, Sanjay Pandeyভোজপুরি২০১৮Dulhan Ganga Paar KeRadhaখেসারী লাল যাদবভোজপুরি২০১৮Bairi Kangana 2Chandaরবি কিষাণ, Shubhi Sharmaভোজপুরি২০১৮SangharshRukhmaniখেসারী লাল যাদবভোজপুরি২০১৮Balam Ji Love YouMeeraখেসারী লাল যাদবভোজপুরি২০১৮Naagdevখেসারী লাল যাদবভোজপুরি২০১৮Dabang SarkarSpecial Appearanceখেসারী লাল যাদব, Akansha Awasthiভোজপুরি২০১৯Maine Unko Sajan Chun LiyaSonaPawan Singhভোজপুরি২০১৯Coolie No. 1খেসারী লাল যাদবভোজপুরি২০১৯Baaghi- Ek Yoddhaখেসারী লাল যাদবভোজপুরি২০১৯Teri Meharbaniyan খেসারী লাল যাদবভোজপুরিFilming২০১৯Herapheri খেসারী লাল যাদভোজপুরিFilming   তথ্যসূত্র    বহিঃসংযোগ      বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভোজপুরি চলচ্চিত্র অভিনেত্রী
আনিয়া লুম্বা (১৯৫৫-) একজন ভারতীয় সাহিত্যিক যিনি পেনসিলভানিয়া বিশ্ববিদ্যালয়ে অধ্যাপক হিসেবে কর্মরত আছেন। তার কাজ হল উপনিবেশবাদ এবং উত্তর-ঔপনিবেশিক অধ্যয়ন এবং এর পাশাপাশি জাতি ও নারীবাদী তত্ত্ব, সমসাময়িক ভারতীয় সাহিত্য ও সংস্কৃতি এবং প্রাথমিক আধুনিক সাহিত্যের উপর আলোকপাত করে।  তিনি দিল্লি বিশ্ববিদ্যালয়ে পড়াশোনা করেন, যেখানে তিনি বিএ, এমএ এবং এমফিল ডিগ্রি অর্জন করেন, তারপর সাসেক্স বিশ্ববিদ্যালয়ে পড়াশোনা করার জন্য ইংল্যান্ডে যান, যেখানে তিনি পিএইচডি ডিগ্রি অর্জন করেন।    প্রকাশিত রচনা    লিঙ্গ, জাতি, রেনেসাঁ নাটক (১৯৮৯)  উপনিবেশবাদ/উত্তর উপনিবেশবাদ (১৯৯৮)  উত্তর-ঔপনিবেশিক শেক্সপিয়ার (১৯৯৮) (সহ-সম্পাদক)  শেক্সপিয়ার, জাতি এবং উপনিবেশবাদ (২০০২)  পোস্টকলোনিয়াল স্টাডিজ অ্যান্ড বিয়ন্ড (২০০৫) (সহ-সম্পাদক)  রেস ইন আর্লি মডার্ন ইংল্যান্ড: আ ডকুমেন্টারি কম্প্যানিয়ন (২০০৭) (সহ-সম্পাদক)  দক্ষিণ এশীয় নারীবাদ (২০১২) (সহ-সম্পাদক)  আধুনিক যুগের প্রাথমিক গবেষণায় নারীবাদের পুনর্বিবেচনা: লিঙ্গ, জাতি এবং যৌনতা (২০১৬)   তথ্যসূত্র    বহিঃসংযোগ    গান্ধীর অহিংসার সহিংসতা । পেন হিউম্যানিটিজ ফোরাম অন ভায়োলেন্সে বক্তৃতা, ২০১৩-২০১৪। ২ অক্টোবর ২০১৩।  বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন নারী শিক্ষায়তনিক বিষয়শ্রেণী:পেনসিলভেনিয়া বিশ্ববিদ্যালয়ের শিক্ষক বিষয়শ্রেণী:মার্কিন লেখিকা বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
নীচে সাইপ্রাস প্রজাতন্ত্রের সংবাদপত্রগুলির একটি তালিকা।   দৈনিক সংবাদপত্র    গ্রীক ভাষা    আলিথিয়া   হারাভগি   মাখি   ফিলেলেফথেরস   পলিটিস   সিমেরিনি   ইংরেজি ভাষা    সাইপ্রাস মেল   বিলুপ্ত    দ্য সাইপ্রাস টাইমস   সাপ্তাহিক    গ্রীক ভাষা    কাথিমেরিনি   ইংরেজি ভাষা    সাইপ্রাস অবজার্ভার   সাইপ্রাস টুডে   সাইপ্রাস উইকলি   ফাইনানসিয়াল মিরর   আরো দেখুন    সংবাদপত্রের তালিকা   উত্তর সাইপ্রাসে সংবাদপত্রের তালিকা   সাইপ্রাস মিডিয়া   তথ্যসূত্র   বিষয়শ্রেণী:দেশ অনুযায়ী সংবাদপত্রের তালিকা *
ক্রিস্টাল প্যালেস ফুটবল ক্লাব (; সাধারণত ক্রিস্টাল প্যালেস এফসি এবং সংক্ষেপে ক্রিস্টাল প্যালেস নামে পরিচিত) হচ্ছে সেলহার্স্ট ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে প্রতিযোগিতা করে। এই ক্লাবটি ১৯০৫ সালের ১০ই সেপ্টেম্বর তারিখে প্রতিষ্ঠিত হয়েছে। ২৫,৪৮৬ ধারণক্ষমতাবিশিষ্ট সেলহার্স্ট পার্কে দ্য ঈগলস নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/crystal-palace/stadion/verein/873 বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় রয় হজসন এবং সভাপতির দায়িত্ব পালন করছেন স্টিভ প্যারিশ।https://www.transfermarkt.com/crystal-palace/kader/verein/873 বর্তমানে ইংরেজ রক্ষণভাগের খেলোয়াড় জোল এডওয়ার্ড ফিলিপ ওয়ার্ড এই ক্লাবের অধিনায়কের দায়িত্ব পালন করছেন।https://www.cpfc.co.uk/teams/first-team/https://www.worldfootball.net/teams/crystal-palace/2024/2/  ঘরোয়া ফুটবলে, ক্রিস্টাল প্যালেস এপর্যন্ত ৬টি শিরোপা জয়লাভ করেছে; যার মধ্যে দুইটি ইএফএল চ্যাম্পিয়নশিপ, একটি ইএফএল লিগ ওয়ান শিরোপা রয়েছে। উইলফ্রিদ জাহা, হুলিয়ান স্পেরোনি, ডজি ফ্রিডম্যান, ক্লিন্টন মরিসন এবং অ্যান্ডি জনসনের মতো খেলোয়াড়গণ ক্রিস্টাল প্যালেসের জার্সি গায়ে মাঠ কাঁপিয়েছেন।  ইতিহাস ১৯০৫–০৬ মৌসুমে, পেশাদার ফুটবল ক্লাব হিসেবে প্রথম মৌসুমে ক্রিস্টাল প্যালেস ইংল্যান্ডের পেশাদার ফুটবল ক্লাবগুলোর মধ্যকার আয়োজিত ইংরেজ ফুটবল লিগ পদ্ধতির তৎকালীন ৭ প্রদান করা হয়নি স্তরের পেশাদার ফুটবল লিগ সাউদার্ন ফুটবল লিগে প্রতিদ্বন্দ্বিতা করেছিল; জ্যাক রবসনের অধীনে উক্ত মৌসুমে ক্রিস্টাল প্যালেস ১৯ জয় এবং ৪ ড্রয়ে সর্বমোট ৪২ পয়েন্ট অর্জন করে ১৯০৫–০৬ সাউদার্ন ফুটবল লিগের পয়েন্ট তালিকায় ১ম স্থান অর্জন করেছিল।https://www.rsssf.org/tablese/engsouthernleaghist.html সাউদার্ন ফুটবল লিগের উক্ত মৌসুমে ইংরেজ আক্রমণভাগের খেলোয়াড় আর্চি নিডহ্যাম ২১টি গোল করে ক্রিস্টাল প্যালেসের হয়ে সর্বোচ্চ গোল করেছিলেন।  ক্লাব প্রতিষ্ঠার প্রায় ৮৪ বছর পর, ১৯৮৯–৯০ মৌসুমে ক্রিস্টাল প্যালেস প্রথমবারের মতো ইংল্যান্ডের পেশাদার ফুটবলের শীর্ষ স্তর ফুটবল লিগ প্রথম বিভাগে অংশগ্রহণ করতে সক্ষম হয়েছিল। ১৯৮৯ সালের সালের ১৯শে আগস্ট তারিখে, ফুটবল লিগ প্রথম বিভাগে ক্লাব ইতিহাসে নিজেদের প্রথম ম্যাচে স্টিভ কোপেলের অধীনে ক্রিস্টাল প্যালেস কুইন্স পার্ক রেঞ্জার্সের কাছে ২–০ গোলের ব্যবধানে পরাজিত হয়েছিল। ১৯৮৯–৯০ ফুটবল লিগ প্রথম বিভাগে ক্রিস্টাল প্যালেস ১৩টি জয় এবং ৯টি ড্রয়ে সর্বমোট ৪৮ পয়েন্ট অর্জন করে পয়েন্ট তালিকায় ১৫তম স্থান অর্জন করেছিল,https://www.worldfootball.net/schedule/eng-premier-league-1989-1990-spieltag/38/http://www.emfootball.co.uk/table1989-90.html যেখানে মার্ক ব্রাইট ১৭টি গোল করে লিগে ক্রিস্টাল প্যালেসের হয়ে সর্বোচ্চ গোলদাতা হয়েছিলেন।  তথ্যসূত্র  বহিঃসংযোগ      বিষয়শ্রেণী:ক্রিস্টাল প্যালেস ফুটবল ক্লাব বিষয়শ্রেণী:১৯০৫-এ প্রতিষ্ঠিত ফুটবল ক্লাব বিষয়শ্রেণী:১৯০৫-এ ইংল্যান্ডে প্রতিষ্ঠিত বিষয়শ্রেণী:ইংল্যান্ডের ফুটবল ক্লাব বিষয়শ্রেণী:প্রিমিয়ার লিগের ক্লাব